Serghei Riabkov confirmă că Bashar al-Assad este în Rusia
Serghei Riabkov, adjunct al ministrului rus de externe, a confirmat marți pentru postul american de televiziune NBC News că fostul președinte sirian Bashar al-Assad se află în Rusia. Kremlinul anunțase că Vladimir Putin i-a oferit azil liderului sirian și familiei sale, dar a evitat să spună clar dacă el se află sau nu pe teritoriul rus, după ce a fost alungat de la putere de rebelii sirieni, la capătul a 13 ani de război civil. Riabkov este primul oficial de rang înalt de la Moscova care confirmă că Bashar al-Assad se află în Rusia.